PELASTUKSEN SOFAR
Jumalan perimmäinen suunnitelma elämässämme
Shalom Israelista ja tervetuloa ohjelman pariin.
Tuomme totuutta Raamatun vinkkelistä Israelista ja maailmasta.
Tänään haluamme kuulla, mitä Jumalan Sana sanoo -
uskosta, joka meillä täytyy olla -
Jumalan perimmäiseen tahtoon ja suunnitelmaan elämässämme.
Voimmeko kuulla Jumalan äänen? Kuulemmeko Jumalan äänen?
Ja onko Hän aina kanssamme? Se on voimallinen kysymys.
Jos päästämme Hänet sydämeemme, -
voimmeko aina vain odottaa siunauksia -
vai odotammeko selviä ohjeita?
Se on sydämen asia, miten näemme Jumalan. Siitä puhumme tänään.
Jacob, uskon, että Hän on aina kanssamme. Se on totta.
Pitää mainita, että jos yritämme salata jotakin Jumalalta tai teemme syntiä -
tai jos Jumalan tahto ja Sana tulevat toissijaisiksi elämässämme, -
emme voi odottaa, että Hän puhuisi meille tai siunaisi meitä läsnäolollaan.
Meidän tulee lukea Jumalan Sanaa ja kulkea kaitaa, pyhää polkua.
Muuten pyhä Jumala ei voi olla vuorovaikutuksessa kanssamme.
Jumala on rakkaus, mutta Hän ei tee kompromisseja pyhyytensä suhteen.
Siksi parannuksenteko on elintärkeää uskonvaelluksessa.
Johannes sanoo: "Jos sanomme, ettei meillä ole syntiä, -
niin me eksytämme itsemme, ja totuus ei ole meissä.
Jos me tunnustamme syntimme, on hän uskollinen ja vanhurskas, -
niin että hän antaa meille synnit anteeksi -
ja puhdistaa meidät kaikesta [sanon: kaikesta] vääryydestä."
Rohkaisen sinua: ei pidä ajatella, että on olemassa joitakin syntejä, -
jotka Hän antaa anteeksi auliimmin kuin toisia. Jos pyytää anteeksi heti, -
jos pyytää anteeksi vilpittömästi, Hän antaa anteeksi kaikki synnit.
Jumala siunatkoon sinua sellaisella sydämen asenteella, -
että haluat tehdä parannuksen aina, kun lipsut.
Tämä on erittäin tärkeää.
Elämässä ei ole mitään muuta niin tärkeää ja arvokasta -
kuin Jumalan äänen kuuleminen. On voimallista kuulla Jumalan ääni.
Mutta se vaatii meiltäkin jotain.
Ihmiset suhtautuvat siihen kevyesti.
He odottavat Jumalan puhuvan heille. Mutta on kuljettava kaitaa polkua.
Silloin Jumalan ääni tulee ja elämä muuttuu värikkääksi.
Elämästä tulee ihanaa, todellista seikkailua.
Se on ihmeellistä elämää!
Aina kun kuulemme Jumalan äänen ja olemme kuuliaisia, tulee iso siunaus.
Se siunaa ensinnäkin meitä mutta myös ympärillä olevia.
Aabrahamin saama siunaus siunasi kaikkia kansoja ― sinuakin, haloo!
Haloo! Aabraham oli kuuliainen, ja hän kuuli Jumalan äänen.
Hän vei Iisakin alttarille. Silloin Jumala sanoi, -
että koska hän oli kuuliainen, Hän siunaa kaikkia kansoja.
Gojim [pakanakansat]. Haloo? Teitä.
Kuka tietää, millaisia siunauksia sinä aiheutat perheessäsi, -
ympäristössäsi, seurakunnassasi, -
kun harjaannut Jumalan äänen kuulemisessa.
Erotat sen sielusi äänestä ja olet Jumalalle kuuliainen.
Meidän tulee oppia alistamaan tahtomme Jumalan tahdolle, -
tottelemaan Häntä, jotta voimme saada lahjansa ja siunauksensa.
Ei itsestäänselvyytenä, vaan todella tottelemalla ja seuraamalla Häntä.
Tämänpäiväinen aiheemme mainitaan monta kertaa Raamatussa.
Käsittelemme muutamia asiaan liittyviä raamatunkohtia -
ja kuulemme Jumalan kädestä jokaisen elämässä.
Ensin uutiskatsaus Israelista.
UUTISKATSAUS ISRAELISTA
Kiitos, Jacob ja Elisheva. Tervetuloa seuraamaan uutiskatsausta Israelista -
kristillisestä vinkkelistä. Olen Sagi Cohen.
Arabimuslimit tekevät juutalaisiin kohdistuvia iskuja jatkuvasti.
Ikävä kyllä siitä on tullut lähes arkipäivää juutalaisille kotimaassaan.
Kuten kerrottua, arabimuslimit varastavat juutalaisten maita -
kansainvälisellä tuella alati ja keskeytyksettä.
Se ei ole yllätys juutalaiskansalle, sillä juutalaisviha -
on osa saatanan jatkuvaa hyökkäystä Jumalan valittua kansaa vastaan.
Haluamme näyttää, miten palestiina- laisten valheet ja muslimiagenda -
vääristävät maailman mielikuvaa Israelin armeijasta, -
joka on maailman humaanein ja moraalisin armeija.
Katso näitä kuvia ja näe, että vaikka he löisivät, tappaisivat, -
vihaisivat ja parjaisivat meitä miten paljon tahansa, -
me autamme ja rakastamme niin ystäviä kuin vihollisiammekin.
Se lähentää juutalaiskansaa Jumalaan, kuten Matt. 5 sanoo: -
"rakastakaa vihollisianne ja rukoilkaa niiden puolesta, jotka teitä vainoavat,-
että olisitte Isänne lapsia, joka on taivaissa; -
sillä hän antaa aurinkonsa koittaa niin pahoille kuin hyvillekin".
Rukoilkaa edelleen rauhaa Jerusalemille ja Israelille.
Olkaa hyvä, Jacob ja Elisheva.
Hei taas! Jumalan käsi, Jumalan tahto, Jumalan Sana.
Ehkä luulet, että lähemmäs Jumalaa pääsee, kun vain lukee Sanaa.
Tai että siten ymmärtää Häntä paremmin.
Se on totta. Raamatun lukeminen on keskeisen tärkeää, -
jos haluamme kuulla Herran äänen.
Mutta ei riitä, että pelkästään lukee Raamattua. On muutakin.
Lukemisen rinnalla tulee olla palava into uskoa lukemansa -
ja luottaa Jumalan Sanaan.
Lisäksi tulee olla kuuliainen sille, mitä luemme.
Esimerkki: Raamattu kehottaa meitä kiittämään kaikesta -
ja iloitsemaan aina.
Se käskee julistamaan evankeliumia. Ei pidä hävetä evankeliumia.
On myös monia muita selviä ohjeita.
Mutta me viittaamme kintaalla asioille, jotka sanotaan erittäin selvästi -
Raamatun lehdillä. Kun emme piittaa niistä, -
voimmeko odottaa Jumalan puhuvan meille ainutlaatuisista asioista, -
erityisistä asioista, elämän yksityiskohdista?
Miten Jumala puhuu meille? Miten voimme kuulla sen?
Joskus Hän todellakin puhuu Raamatun kautta.
Joskus Hän puhuu "palavassa pensaassa", kuin Moosekselle.
Olosuhteiden kautta. Mutta ilmestyypä Jumala meille millä tavalla tahansa -
päivittäisessä elämässämme, -
meidän tehtävämme on selvittää, onko kyseessä Jumalan ääni.
Kun saamme selville, että se todella on Jumalan puhetta, -
meidän pitää olla kuuliaisia sille ja antaa totuuden vaikuttaa tekoja.
Jokaisen uskovan on hyvin tärkeää oppia tunnistamaan Jumalan ääni -
ja erottamaan se muista äänistä, jopa oman sielumme äänestä.
Ja muista: jopa vihollinen puhuu Jumalan Sanaa.
Joh. 10: "Ja laskettuaan kaikki omansa ulos hän kulkee niiden edellä,
ja lampaat seuraavat häntä, sillä ne tuntevat hänen äänensä.
Mutta vierasta ne eivät seuraa, vaan pakenevat häntä, -
koska eivät tunne vierasten ääntä."
Harjaannumme lukemalla Raamattua, Jumalan Sanaa, Hänen totuuttaan.
On harjoitettava korvansa ja sydä- mensä tuntemaan Hänen äänensä.
Jumalan Sanasta näemme, millainen Jumala on.
Sieltä selviää tarkalleen, mitä Hän haluaa, odottaa ja edellyttää.
Jos jokin eteemme tuleva asia poikkeaa siitä, tunnistamme sen heti.
Totuus on niin syvällä sydämessäm- me, kiitos Pyhän Hengen, -
että tunnistamme asiat, jotka eivät ole Hänestä.
Muistamme, että kun Jumala kutsui Samuelin, -
tämä sanoi yksinkertaisesti: "Puhu; palvelijasi kuulee."
Kun tunnistaa, että Jumala puhuu, riittää että kuuntelee, ottaa vastaan -
ja tekee sen, mitä Hän käskee.
Elisheva, on todellakin totta, mitä sanoit.
Raamatussa on monta esimerkkiä, jotka meidän on syytä tuntea.
Ihmiset kuulivat Herran äänen ja tottelivat sitä.
Monet nykyuskovat odottavat, että Jumala puhuu aina siunauksia, -
mutta Raamatussa Jumalan puhe merkitsi usein ongelmia!
Saatat ajatella: "Nyt asia on eri, koska elämme uudessa liitossa."
Luetaanpa muutama jae Uudesta testamentista, Hepr. 11.
Uudesta testamentista. Oletko varma? - Kyllä vain.
"...toiset taas ovat saaneet kokea pilkkaa ja ruoskimista, -
vieläpä kahleita ja vankeutta; heitä on kivitetty, kiusattu, rikki sahattu, -
miekalla surmattu; -
he ovat kierrelleet ympäri lampaannahoissa ja vuohennahoissa,
puutteenalaisina, ahdistettuina, pahoinpideltyinä -
he, jotka olivat liian hyviä tälle maailmalle; he ovat harhailleet -
erämaissa ja vuorilla ja luolissa ja maakuopissa." Uusi testamentti!
Ihmisistä valtaosa ajattelee, -
että Jeesus tuli tekemään elämästä mukavaa ja ruusuista.
Jumalan rakkaat, jos tarkastelemme omaa elämäämme, sinun, minun, -
Elishevan, -
jos ajattelemme elämäämme, -
näemme, miten elämämme on edennyt.
Näemme, että näkymätön käsi on ohjannut meitä, -
huolimatta meistä ja meistä itsestämme.
Itse näen omasta elämästäni, että mitä enemmän kärsin, -
sitä lähemmäs tulen Jumalaa.
Kärsimyksen hetket ovat hyvin siunattuja juuri sen vuoksi. - Totta.
Vaikeita aikoja, jolloin tunsimme olevamme kaukana Jumalasta, -
tarvittiin, jotta pääsimme paikkaan, johon Jumala halusi meidät viedä, -
ja jotta Hän voisi muovata meitä kohti Kristuksen kaltaisuutta.
Näemme, ettei Jumala ole ikinä kaukana. Hän tekee aina työtä meissä
Voimme nähdä elämästämme, että pahimpina aikoinakin -
Jumala oli kanssamme ja piti päämme pinnan yläpuolella.
Ps. 23: "Vaikka minä vaeltaisin pimeässä laaksossa, -
en minä pelkäisi mitään pahaa, sillä sinä olet minun kanssani; -
sinun vitsasi ja sauvasi minua lohduttavat."
Olet varmasti lukenut nuo jakeet satoja kertoja.
Mutta mitä ne tarkoittavat?
Heprean "vitsaa" tarkoittava sana on "shebet".
Se viittaa vitsaan, jolla paimen ojensi nuoria yksilöitä.
Kun Daavid sanoo: "Sinun vitsasi minua lohduttaa", -
hän tarkoittaa: "kärsimäni kipu on läksy, jolla minua opetat".
Jumalan vitsa tuotti Daavidille mielihyvää ja iloa, -
sillä hän tiesi, että se muovaa hänen luonnettaan, korjaa häntä -
ja ohjaa häntä.
Kun Daavid kärsi, -
hän tiesi, että hänen kärsimyksellään oli tarkoitus -
ja että Jumala oli aina hänen kanssaan ja hallitsi asioita.
Jumalan rakkaat, haluamme keskustella aiheesta lisää, -
mutta ennen sitä tahdon, että innostutte kanssani, -
koette riemua ja todella tanssitte ja laulatte kanssani -
ja huudatte kanssani "Halleluja" -
Jumalan uskollisuuden takia ja sen takia, -
mitä Jumala tekee nimensä tähden kansansa keskuudessa.
Olen yli 30 vuotta tehnyt kaikkeni Israelin kaduilla, -
jotta Israel saisi ymmärtää juutalaisen Jeesuksen.
Olen jakanut miljoonia traktaatteja, satojatuhansia kirjoja ja lehtisiä.
Olen käynyt lukemattomia keskusteluja, -
tuonut ihmisiä kaikkialta maailmasta.
Ryhmä ryhmän jälkeen on kiertänyt Israelissa yhä uudelleen.
Nyt Jumala hyvyydessään, armossaan, viisaudessaan, -
väkevyydessään ja voimassaan antoi minulle idean uudesta dokumentista.
Teimme jo elokuvan "Ristin toinen puoli". Suosittelen katsomaan sen.
Se vaikutti Israeliin.
Nyt tulee elämästäni kertova dokumentti.
Sen nimi on "The Messenger" (Ilosanomantuoja). 80 minuuttia.
Voimallinen dokumentti. Se nostaa Jeesuksen puheenaiheeksi Israelissa-
kovaan ja selvään ääneen.
Rohkaisen tilaamaan sen meiltä. Lähetämme sen mielellämme.
Pyydämme todella, että rukoilette dokumentin puolesta.
Se tulee elokuvateatteriin 15.3.
Silloin on sen... - Ensi-ilta.
Dokumentin ensi-ilta on 15. maaliskuuta.
Sitä näytetään Israelin elokuvateattereissa.
Katsotaan traileri. Saatte tuntumaa dokumentista.
Jacobin elämä on missio.
Hän on kuin puskutraktori: vaikea pysäyttää.
Hän jyrää esteet tieltään.
Se on totuus. Entä jos Hän onkin Messias, emmekä ymmärrä sitä?
Jeesus oli juutalainen. Hän ei tuonut uutta uskontoa.
Natsit, olkoon nimenne kirottu. Häipykää maastamme!
He rukoilevat puolestanne päivin ja öin.
Kuinka minä, eronnut vaimosta, erossa lapsista, -
voin puhua evankeliumista, jonka ydin on rakkaus?
Vaikutelma, jonka se jättää, voi muuttaa elämäsi.
ILOSANOMANTUOJA
Hei taas! Etkö olekin innoissasi kanssamme tästä dokumentista?
Uskon koko sydämestäni, että se saa monet Israelissa -
ajattelemaan uskoamme ja Jeshuaa uudelleen tai ensimmäistä kertaa.
Pyydämme teitä rukoilemaan, että kun dokumentti tulee teattereihin, -
koko Israel näkee sen.
Kristuksessa voitte kaiken, rakkaat.
Aiheemme tänään on, puhuuko Jumala meille -
ja onko Hän kanssamme.
Mieleeni tulee eräs runo, joka saa joka kerta kyyneleet silmiini.
Olen melko varma, että kaikki tuntevat sen, mutta se on hyvä muistutus.
Eräs mies näki unta. Unessa hän käveli rannalla Herran kanssa.
Taivaalle heijastui tapahtumia hänen elämästään.
Jokaisessa kuvassa hän näki kahdet jalanjäljet hiekassa.
Toiset olivat hänen, toiset Herran.
Kun viimeinen kuva avautui hänen eteensä, -
hän etsi jalanjälkiä hiekasta.
Hän huomasi, että monessa elämän vaiheessa oli vain yhdet jalanjäljet -
ja että usein ne osuivat elämän vaikeimpiin ja surullisimpiin hetkiin.
Se vaivasi häntä. Hän kysyi sitä Herralta.
"Herra, lupasit, kun lähdin seuraamaan sinua, -
että kuljet kanssani koko matkan.
Mutta nyt näen, että elämäni vaikeimpina aikoina -
hiekkaan on jäänyt vain yhdet jalanjäljet.
Miksi jätit minut yksin silloin, kun tarvitsin sinua kipeimmin?"
Herra vastasi: "Rakas lapseni, -
rakastan sinua enkä ikinä jätä sinua yksin.
Koetuksen ja kärsimyksen hetkellä näet vain yhdet jalanjäljet siksi, -
että minä kannoin sinua."
Jumala on läsnä elämässämme. Meidän tulee tietää se.
Silloin kun meillä on vaikeinta, Hän kantaa meitä.
Hän nostaa meitä ja auttaa meidät vaikean taipaleen läpi.
Milloin olet tavannut tällaisen opettajan, joka antaa sinulle kokeen -
mutta istuu vierelläsi ja auttaa sinua läpäisemään sen?
Jumala on suuri.
Hän tietää heikkoutemme ja vajavuutemme.
Hän tietää, milloin emme pysty, ja Hän tulee avuksemme -
ja istuutuu viereemme. Jumala on mahtava.
Hän osaa tasapainottaa elämäämme niin, -
että opimme, kehitymme ja kohoamme kotkan siiville.
Elämän läksyt muovaavat meitä paremmiksi.
Itse asiassa meidät on kutsuttu -
rakentamaan Hänen kuningaskuntaansa.
Silti haluamme auttaa teitä, joilla on tällä hetkellä vaikeaa.
Se voi liittyä toimeentuloon, työhön, josta puuttuu mielekkyys, -
avioliiton ongelmiin tai ongelmalapsiin.
Mihin tahansa, mikä saa sinut epäilemään itseäsi tai uskoasi.
Ei haittaa, vaikka on vaikeuksia ja vaikka elämä tuntuu ylivoimaiselta.
Nuo tunteet ovat normaaleja. Olemme ihmisiä ja eteemme tulee näitä asioita.
Mutta kiitos Jumalan, olemme enemmän kuin voittajia, -
sillä Herra on jo voittanut maailman.
Olette Jumalasta, lapsukaiset, ja olette voittaneet heidät, -
sillä se, joka teissä on, on suurempi kuin se, joka on maailmassa.
Ongelmamme on Jumalan silmissä kuin tomuhiukkanen.
Koko elämämme on Hänelle kuin yksi päivä.
Ps. 13: "Kuinka kauan, Herra, minut yhä unhotat, -
kuinka kauan kätket minulta kasvosi?
Kuinka kauan minun täytyy kantaa huolia sielussani, -
päivät päästään murhetta sydämessäni?
Kuinka kauan saa vihollinen ylvästellä minua vastaan?
Katsahda tänne, vastaa minulle, Herra, minun Jumalani.
Valaise silmäni, etten nukkuisi kuole- maan, ettei minun viholliseni sanoisi:
"Minä voitin hänet", etteivät ahdista- jani riemuitsisi, kun minä horjun.
Mutta minä turvaan sinun armoosi;
riemuitkoon minun sydämeni sinun avustasi. Minä veisaan Herralle, -
sillä hän on tehnyt minulle hyvin."
On normaalia, että joskus tuntuu ylivoimaiselta tai epävarmalta.
Mutta se ei tarkoita vielä läheskään sitä, että antautuu näille tunteille.
Luovuttaminen on sitä, että menettää uskonsa, -
uskon Jumalaan ja Hänen suunnitelmiinsa elämäsi varalle, -
uskon, että Hän hallitsee kaikkea, että kaikki yhdessä vaikuttaa hyväksemme
ja että Hänellä on hyvä suunnitelma varattuna meille.
Osaamme nämä jakeet. Uskotaan ne kaikissa olosuhteissa.
"Sillä minä tunnen ajatukseni, jotka minulla on teitä kohtaan, sanoo Herra:
rauhan eikä turmion ajatukset; minä annan teille tulevaisuuden ja toivon."
Jer. 29.
Keitä me olemme ymmärtämään Hänen tahtoaan ja tekojaan?
Meidän tulee jatkuvasti kävellä Hänen jalanjäljissään -
ja uskoa, että Hän on aina kanssamme, -
silloinkin, kun näemme hiekassa vain yhdet jalanjäljet.
Vau. Totta.
Rukoillaan, Jumalan rakkaat. Liitetään sydämemme yhteen.
Isä, mistä voisimme löytää sanoja kuvaamaan sydämemme tuntoja?
Rakkautesi ihmeitä. Armon ja laupeutesi ihmeitä.
Tapa, jolla Sinä pidät meistä kiinni, -
on paljon suurempi kuin tapa, jolla me ymmärrämme roikkua Sinussa.
Hyvä Paimen, Pelastuksemme Kallio.
El Shaddai, El Gibor, Avi Ad, Sar Shalom.
Taivaiden ja maan Luoja, joka tuli asumaan keskellämme -
omassa veressäsi.
Kiitos uskon lahjasta, jonka olet antanut meille.
Uskosta Sanaasi. Rukoilen, että kaikki veljet ja sisaret -
todella armosi ja laupeutesi kautta, Isä, -
kuulisivat äänesi.
Ihmiset kaipaavat epätoivoisesti kuulla äänesi.
Kuulkoot he Sinun äänesi -
jatkuvasti, yhtämittaisesti.
Rakastan sinua. Rakastan sinua. Sinun nimesi on elämän kirjassa.
Jos joku ei vielä elämässään ole ymmärtänyt -
Sinun tulleen vuodattamaan veresi monien lunastukseksi, -
olkoon tämä päivä heille pelastuksen päivä.
Rukoilen niiden puolesta, jotka tuntevat Sinut, Isä, -
että he kuulevat äänesi jatkuvasti: -
En ikinä jätä enkä hylkää sinua. Rakastan sinua.
Rakastin sinua niin, että annoin henkeni puolestasi ristillä -
omassa ainokaisessa Pojassani, Jeshuassa. Rakastan sinua niin, -
että olen kirjoittanut nimesi elämän kirjaan omalla verelläni.
Rakastan sinua niin, että kuljen edelläsi -
niin kuin kuljin Aabrahamin edellä, -
Joosefin edellä, Mooseksen edellä, Joosuan edellä. Kuljen edelläsi.
Olkoot elämämme sellaiset, että luotamme Häneen niin, -
ettei mikään horjuta meitä kulkiessamme elämän läpi.
Ei ole suurempaa siunausta kuin tietää sisimmässään, -
että palvelen Herraa ja kuljen Isäni asioilla.
Täältä Tel Avivista Israelista: pyhä suudelma. Sinäkin, Elisheva.
Shalom, shalom! Näkemiin! - Pyhä suudelma. Rakastamme teitä.
Pidetään yhteyttä. Shalom, shalom!
Keksimme, miten voisimme yhdessä muuttaa Israelin kansan.
Kaikki eivät voi itse tulla tänne -
julistamaan ilosanomaa, -
mutta yhdessä voimme lähettää viisi tai kymmenen ihmistä.
Room. 10:13―15: "Sillä 'jokainen, joka huutaa avuksi Herran nimeä, -
pelastuu'. Mutta kuinka he huutavat avuksensa sitä, johon eivät usko?
Ja kuinka he voivat uskoa siihen, josta eivät ole kuulleet?
Ja kuinka he voivat kuulla, ellei ole julistajaa? Ja kuinka kukaan -
voi julistaa, ellei ketään lähetetä?"
Voit lahjoittaa minkä summan tahansa.
Kun lähetät tänne julistajan ja hän alkaa julistaa, -
israelilaiset kuulevat, uskovat ja pelastuvat.
Jos 120 ihmistä lahjoittaa 25 dollaria, julistaja pääsee matkaan.
Jos 30 ihmistä lahjoittaa 100 dollaria, julistaja pääsee matkaan.
Voitte lähettää ihmisiä Israeliin julistamaan evankeliumia.
Voiko Israelin kansa pelastua?
Uskomme, että Jumala haluaa johdattaa Israelin takaisin luokseen.
Siinä Hän haluaa käyttää sinua.
Se voi näyttää mahdottomalta, -
mutta juuri siksi pyydämme teitä toimimaan yhdessä, -
jotta Israel löytäisi Jumalan.
AUTA MEITÄ JULISTAMAAN EVANKELIUMIA JUUTALAISILLE.
Suomennos: Marianne Tenetz